**11. Radnóti Miklós**

* Élete:
  + Radnóti 1905. május 5-én született Budapesten. Születésekor meghalt ikertestvére és édesanyja is. 12 éves korában édesapját is elveszítette. A halál és a halálraítéltség érzése Radnóti egész költészetének meghatározó eleme.
  + Apja halála után Radnótit nagybátyja kereskedelmi pályára szánta.
    - Radnóti a költészethez sokkal jobban vonzódott.
  + 1930-ban jelent meg első kötete. Ebben az évben iratkozott be a szegedi egyetem magyar-francia szakára.
  + Első három kötetére a szelíd szomorúság, természetszeretet, érzékenység jellemző.
  + A Járkálj csak halálraítélt! Radnóti egész költészetének jelmondata lett. A halálraítéltség érzése, a mártírsors megsejtése egybefonódik a derűs életre való vágyakozással. Radnóti boldog akart lenni feleségével.
    - A szerelmet, az otthont, a kultúrát a halálos pusztulással szemben fogalmazta meg verseiben.
  + A versek szinte naplószerűen rögzítik a béke és a háború idejét, a reményt, a kétségbeesést, az ellenállást és a szenvedést.
    - Radnóti a szörnyű években találta meg saját hangját a harmónia és a tragédia összeolvadásában.
  + Később a jugoszláviai Bor közelébe került munkatáborba, legnagyobb versei itt a szerbiai fogolytáborban születtek.
  + Közös a versekben a vágyakozás a szerelem, a társak után, és közös a borzalmas sors naplószerű ábrázolása is.
  + 1944 augusztusában a németek felszámolták a szerbiai lágereket, a foglyokat erőltetett menetben hajtották a Borban lévő központi táborba, onnan pedig Magyarországon át vezetett a menet útja. Radnóti fizikailag annyira leromlott, hogy Győr után, Abda határában a kísérők őt és 21 társát meszesgödörbe lőtték.
* Művei:
  + **Hetedig ecloga:**
    - Radnóti idillt és halált ötvöző eclogái 1938 és 1944 között születtek. A versek szinte naplószerűen rögzítik a béke és a háború idejét, a reményt, a kétségbeesést, az ellenállást és a szenvedést. Radnóti a szörnyű években találta meg saját hangját a harmónia és a tragédia összeolvasztásában.
    - Az álom „Szerbia vak tetejéről búvó otthoni tájra” röpítette a képzeletet. A meggyötört foglyok az álom szárnyán tértek haza, az álomban kerestek szabadulást. Egyedül a költő töltötte ébren az éjszakát a vers fölé hajolva. Az emlékezés azonban nem enyhítette a szenvedést, sőt vágyat keltett az otthon, a hitves után.
    - A vers alaphangja elégikus, a fájdalmas számvetés szól a sorokból.
  + **Erőltetett menet:**
    - 1944 augusztusában a németek felszámolták a szerbiai lágereket, a foglyokat erőltetett menetben elindították a Borban lévő központi lágerbe, majd onnan indították a transzportokat tovább Németország felé.
    - Az Erőltetett menet Radnóti nagy búcsúverseinek legdöbbenetesebb darabja.
    - A vers a kétségbeeséstől a reménykedésig ível. A beletörődés képeit az idill látomása váltja fel.
      * „ Bolond, ki földre rogyván fölkél és újra lépked,”
      * (…)
      * „Ó, hogyha hinni tudnám:” (…)
      * „és Fanni várna szőkén a rőt sövény előtt,”
    - A költemény végén kiáltásban tör ki a költő: összegyűjti a maradék erejét az út folytatásához:
      * „de hisz lehet talán még!”
  + **A la recherche:**
    - Az utolsó hónapokban született ez a vers. A vidám, szelíd esték emlékei villannak fel.
      * „*hol van az éj, amikor még vígan szürkebarátot/ ittak a fürge barátok”*
    - Az egykori békés esték új értelmet nyernek a halál közeléből visszatekintve. Mindaz, ami szép volt, valószínűtlennek látszik.
    - A költő is az eltűnt időt szeretné megragadni, megkeresni az elmúlt órákat.
      * *„Verssorok úsztak a lámpák fénye körül”*
    - A versben érződik a fájdalom azokért, akiket elragadott a háború.
      * *„Voltak, akik fogukat csikorítva rohantak a tűzben,”*
    - Amikor Radnóti ezt a versét írta, még hinni akart abban, hogy egyszer hazatér, folytathatja emberi életét, a meghalt barátok hiánya beárnyékolja majd az esték fényét.
    - A vers végtelenül szomorú, mert a költő a lelke mélyén tudja, hogy közeli halála elkerülhetetlen.
  + **Razglednicák (képeslapok):**
    - 1. razglednica: pontos külső helyrajzot ad a háborús világról. A hitves képe is felmerül, itt még nyugalmat tud árasztani.
    - 2. razglednica: az erőltetett menet egyik állomásán vagyunk. A természet olyan szép, idilli, mint egy antik eclogában, de égnek a kazlak, a házak, az egyszerű emberek nem értik, miért történik körülöttük ez az egész…
    - 3. razglednica:itt már végleg megbomlott a harmónia…
    - 4. razglednica: az utolsó képeslap lényegretörően koncentrált. Csak három alakot láttat: a halott társát, a gyilkost és önmagát.