**Mikszáth Kálmán**

1847-ben Nógrád megyében, Szklabonyán született. Felvidéki protestáns gimnáziumokban végezte tanulmányait. A pesti egyetemen 4 évig jogot tanult, majd Balassagyarmaton lett tisztviselő. Mikszáth írói pályájának kezdete Jókai nagy romantikájával esik egybe, eleinte ő is ezen az úton haladt. Majd hamarosan rátalált igazi témavilágára, realista hangjára.

Társadalmilag Mikszáth világának három rétege van, és mindegyik rétegben más-más hangot üt meg.

Az első rétegbe tartoznak legjobb művei a parasztábrázolásai. A jó palócok és a Tót atyafiak parasztjai a magyar irodalmi népiesség csúcsteljesítményei. Mikszáth ez a két mű által vált híres íróvá. A nép ezekben a művekben tisztán emberi. A novellák tökéletes alkotások, a sorsfordulatok döbbenetesek, a tiszta népi lélek, maga az ember tárul elénk bennük.

A második réteg a felvidéki kisváros polgárairól szól. Mikszáth polgárai különcök, nem azonosíthatók a korabeli európai polgárokkal.

A harmadik világ a dzsentrik és a vármegyei urak világa. Ez a világ tragikomikus.

Mikszáthnál eleven a romantika hagyománya is. Ebben a szellemben írta a Szent esernyője, az Új Zrínyiász és A beszélő köntös című műveit.

Mikszáth a magyar irodalom legjobb anekdotázó írója. Stílusa egyszerű, mesemondó jellegű. Történeteinek sajátos bája van.

Tót atyafiak, A jó palócok

Az első kötet 4 terjedelmesebb novellát tartalmaz. A hősök magányosak, a világtól elzárkózva élnek. (Az arany kisasszony; Lapaj, a híres dudás; Az a fekete folt; Jasztrabék pusztulása)

A második kötet 15 palóc elbeszélésből áll. A szereplők igazi falusi jellemek. (A néhai bárány; Bede Anna tartozása…)

Bede Anna tartozása

A novella A jó palócok kötetbe tartozik

Mikszáth szülőföldje a novella világa. Az író beleéli magát a szereplők szemléletmódjába, értékrendjébe.

A történetben kirajzolódik Bede Erzsi ártatlan tisztasága, gyermetegül naiv hite az igazságban.

A palóc történetekben az ártatlanság, erkölcsi tisztaság elnyeri jutalmát, ezért lesz meghatóan szép Bede Erzsi történetének befejezése.

A bíróság elnöke kegyes hazugsággal tisztázza a halott lányt.

**Az a fekete folt**

Témája: Olej Tamás, a brezinai bacsa története.

Olej tipikus népi jelleme: elvonultan élő jómódú juhász, őrzi a herceg juhait. A faluból senkivel sem beszél, csak azt látja, hogy hány bojtárja, kutyája van, juhai minden parancsának engedelmeskednek. Olej Tamás uralkodik a maga szűk területén. Minden gondolata az ezernyi birka körül forog. A gazdagság kísértésének hatására küzdelem bontakozik ki benne, de a természetes emberi tisztaság felülkerekedik. Bosszújában nem a herceget üldözi, nem a kastélyt gyújtja fel, hanem a számára legfontosabbat, az ezernyi birkát.

Taláry Pál: A bacsa ellenfele az elbeszélésben. Vagyona, hatalma tudatában áll előttünk. Tettei az ember teljes semmibevételét mutatják, számára pénzért minden megvehető, ezért természetes neki, hogy Anikát is megveheti.

Anika: 16 éves, beleszokott a magányos életbe, vidáman él, eszébe sem jut, hogy valami ellen lázadni kellene. A hirtelen jött eseményeket szinte fel sem tudja fogni. Szerepe az elbeszélésben passzív.

Matyi bojtár: Aggódó, forró szerelmet érez Anika iránt. Lobogó szerelmét azonban legyőzi az évszázados szolgai meghunyászkodás. Benne sincs meg az öntudat és méltóságérzés, amely a bacsát a tiltakozásra, a felgyújtásra indítja.

Az elbeszélés szerkezete:

Oppozíció: Olej Tamás és környezete

Bonyodalom kezdete: Ismeretlen megjelenik a Brezinán

Kibontakozás: A herceg udvarlásának leírása

Tetőpont: A bacsa és a herceg vitája, Anika szökésének tudomásul vétele

Megoldás: Olej Tamás felgyújtja a birkákat és világgá megy.

Az utolsó néhány sor cselekményen kívüli elemként utal arra, hogy ez az esemény a nép ajkán él tovább. Ezzel Mikszáth keretbe is zárja az elbeszélést, hiszen a legelső sor is népmesei kezdésre utal.