**A la recherche**

Az utolsó hónapokban született ez a vers. A vidám, szelíd esték emlékei villannak fel.

„*hol van az éj, amikor még vígan szürkebarátot/ ittak a fürge barátok”*

Az egykori békés esték új értelmet nyernek a halál közeléből visszatekintve. Mindaz, ami szép volt, valószínűtlennek látszik. A vers címe Marcel Proust Az eltűnt idő nyomában című regényére utal. A költő is az eltűnt időt szeretné megragadni, megkeresni az elmúlt órákat.

*„Verssorok úsztak a lámpák fénye körül”*

A versben érződik a fájdalom azokért, akiket elragadott a háború.

*„Voltak, akik fogukat csikorítva rohantak a tűzben,”*

*„Volt, ahová lepecsételt marhakocsikban utaztak,”*

Így lesz ez az elégikus visszaemlékezés számadás is.

Amikor Radnóti ezt a versét írta, még hinni akart abban, hogy egyszer hazatér, folytathatja emberi életét, a meghalt barátok hiánya beárnyékolja majd az esték fényét.

A vers végtelenül szomorú, mert a költő a lelke mélyén tudja, hogy közeli halála elkerülhetetlen.