**Radnóti Miklós pályakép**

Radnóti 1905. május 5-én született Budapesten. Születésekor meghalt ikertestvére és édesanyja is.12 éves korában édesapját is elveszítette. A halál és a halálraítéltség érzése Radnóti egész költészetének meghatározó eleme.

Apja halála után Radnótit nagybátyja kereskedelmi pályára szánta. (Kereskedelmiben érettségizett, majd egy csehországi textilipari főiskolán tanult.) Radnóti a költészethez sokkal jobban vonzódott.

1930-ban jelent meg első kötete. Ebben az évben iratkozott be a szegedi egyetem magyar-francia szakára.1931-ben és ’33-ban újabb kötetei jelentek meg.

Első három kötetére a szelíd szomorúság, természetszeretet, érzékenység jellemző.

Az 1935-ben megjelent Újhold kötetben mindez megváltozott. A Mint a bika című vers már a halálraítéltséget fogalmazza meg.

A Járkálj csak halálraítélt! Radnóti egész költészetének jelmondata lett. A halálraítéltség érzése, a mártírsors megsejtése egybefonódik a derűs életre való vágyakozással. Radnóti boldog akart lenni feleségével: 1935-ben vette feleségül Gyarmati Fannit. A szerelmet, az otthont, a kultúrát a halálos pusztulással szemben fogalmazta meg verseiben.

1939-ben Párizsból hazatérve, a II. világháború küszöbén írta meg Ikrek hava című naplóját gyerekkoráról. A mű hatása olyan, mintha az írója még egyszer össze akarta volna gyűjteni mindazt, ami közel állt szívéhez.

Radnóti idillt és halált ötvöző eclogái 1938 és ’44 között születtek. A versek szinte naplószerűen rögzítik a béke és a háború idejét, a reményt, a kétségbeesést, az ellenállást és a szenvedést. Radnóti a szörnyű években találta meg saját hangját a harmónia és a tragédia összeolvadásában. A kultúra, az antik ecloga felidézése a háború éveiben az ellenállás, tiltakozás jelképe is.

1944-ben Radnóti új verseinek kiadására készült. A német megszállás ezt lehetetlenné tette. A jugoszláviai Bor közelébe, a Heidenau táborba került rézbányába, útépítésre. Legnagyobb versei itt, a szerbiai fogolytáborban születtek.

Közös a versekben a vágyakozás a szerelem, a társak után, és közös a borzalmas sors naplószerű ábrázolása is.

(A költő egy noteszbe jegyezte le verseit, melyet a halála után találtak meg a kabátja zsebében. BORI NOTESZ a füzetke címe.)

1944 augusztusában a németek felszámolták a szerbiai lágereket, a foglyokat erőltetett menetben hajtották a Borban lévő központi táborba, onnan pedig Magyarországon át vezetett a menet útja. Radnóti fizikailag annyira leromlott, hogy Győr után, Abda határában a kísérők őt és 21 társát meszesgödörbe lőtték.