**A magyar helyesírás rendszerszerűsége**

Az írás az emberi beszéd rögzítése látható jelekkel. A helyesírás a következetes, a mások által is használt és megértett írásmód.

A magyar helyesírás:

* betűíró,
* latin betűs
* hangjelölő
* értelemtükröző (írásunk sokat tükröz a magyar nyelv rendszeréből pl. a szóalakokban általában érzékelhetjük a szóelemek elkülönülését)

Magyarországon a helyesírás szabályozása a Magyar Tudományos Akadémia feladata.1832-ben adta ki az Akadémia az első helyesírási szabályzatot. legutóbbi kiadás 2015-ben jelent meg.

Helyesírásunk alapelvekre épül, olyan eljárásokra, amelyek szerint a szavainkat, szóalakjainkat leírjuk.

Helyesírásunk 4 alapelve:

* kiejtés
* szóelemzés
* hagyomány
* egyszerűsítés

Ezek az alapelvek rugalmas kölcsönhatásban vannak, előfordul, hogy egyszerre, együtt érvényesülnek.

**Kiejtés szerinti írásmód**

Azt jelenti, hogy a szóelemek (szótövek, toldalékok) írásformáját köznyelvi kiejtésük szerint rögzítjük. (ház, ír,stb.)

**Szóelemző írásmód**

Az egynél több szóelemből álló szóalakok (összetett szavak,toldalékos szavak) szavak helyesírását szabályozza.A szóelemeket tükröztető írásmód szerint a szóelemeket úgy írjuk le,ahogy külön-külön ejtve hangzanak. (barátság= barát+ság, kiejtve baráccság)

**Hagyományos írásmód**

Helyesírásunk bizonyos esetekben a hagyományt követi a mai kiejtés, szóelemzés rovására.

Ez érvényesül a családnevek írásában. Megtartjuk a ma már nem használatos, régies betűket. (Móricz, Széchenyi stb.)

Köznyelvünkben nincs meg a régi ly hang, írásunk azonban megtartotta ezt a betűt.

**Egyszerűsítő írásmód**

Helyesírásunk néhány esetben egyszerűsítést alkalmaz:

Többjegyű betűk kettőzésekor (hosszú, jeggyel stb.)

Kivétel:az összetett szavak összetételi határán nem egyszerűsítünk. (jegygyűrű)

A toldalékolás következtében egymás mellé kerülő három azonos mássalhangzót jelölő betűt kettőzöttre egyszerűsÍtjük.(tollal=toll+lal)

2015-től a tulajdonnevek toldalékolásakor egységesen nem érvényesül az egyszerűsítés, a korábban az egyszerűsítés alá tartozó magyar utónevek körében. (Bernadett-től)

Ezután a fajta, féle, szerű, nemű szavakat nem képzőszerű utótagnak, hanem utótagnak, azaz összetételi tagnak tekintjük. Nem egyszerűsítünk! (gipszszerű)