**A hivatalos szövegek**

**Hivatalos szöveg, hivatalos stílus:**

A hivatalos stílus a hivatalos szövegek nyelvi megformálásának sajátosságait jelenti. Az állami szervezetek, hatóságok, intézmények, magánszemélyekkel való kapcsolattartására szolgálnak. A jogi és a hivatalos ügyintézést szolgáló szövegek is.

Főbb műfajaik a törvény, jogszabály, rendelet, szabályzat, kérvény, meghatalmazás, hivatalos levél, felszólítás, végzés, fellebbezés stb.

**A hivatalos stílus jellemzői:**

A hivatalos stílus egyik legfontosabb ismertetőjegye a személytelenség. Megszólításokban gyakori a nevek helyett a munkakörök, címek használata.

Az érzelmi töltet teljesen hiányzik ezekből a szövegekből. Alapvetően fontos viszont a pontosság, tényszerűség, a jogi kifejezések megfelelő használata. Részben emiatt a hivatalos szövegek részletezőek, sok adatot tartalmaznak, gyakran meglehetősen hosszúak. Sok idézés és hivatkozás található bennük. A szövegek gyakran sablonokra épülnek.

**Szókészlet:**

A hivatalos stílusra szóhasználat szempontjából sajátos szakkifejezések, főként az államigazgatás, a jogi és pénzügyi szaknyelv szavainak használatára jellemző. Ezek egy része idegen, főleg latin eredetű, a hivatali élet nyelve nagyon sokáig latin volt.

Egyik legjellemzőbb sajátossága az olyan körülíró, többszavas kifejezések használata. Ezek terpeszkedő kifejezések néven váltak közismerté.

**Mondatszerkesztés:**

A mondatok szintjén is a bonyolultság és a hosszadalmasság jellemző. Gyakoriak a többszörösen összetett mondatok, a tagmondatok gyakran egymásba ágyazódnak. Értelmezése a fenti okok miatt sokszor igen nagy erőfeszítésbe kerül.

**A hivatalos szövegek a kommunikációban:**

A bonyolultság azonban a megértést akadályozó tényezővé is válhat. Egy terjengős, szükségtelenül bonyolult, szakszavakkal „fűszerezett” mondatokból álló szöveg ugyanakkor a másik fél megtévesztésére, kihasználására is alkalmas.