**A nyelvváltozatok rendszere, a nyelv vízszintes és függőleges tagolódása**

Nyelvünk egészét, azaz minden magyarul beszélő ember minden nyelvi megnyilatkozásának összes elemét nemzeti nyelvünk foglalja magába.

Az egységes nemzeti nyelv - vidékenként, foglalkozási áganként stb. – bizonyos fokú eltéréseket is mutat: a nemzeti nyelv rétegeződik, különféle változatokban él.

A nemzeti nyelv rétegeződése a nyelvet használó közösség tagolódásával függ össze.

Minden ember több nyelvváltozatot használ.

A nemzeti nyelv tagolódása:

1. **NORMATÍV NYELVVÁLTOZATOK**

a/ Az irodalmi nyelv, amelyet legnagyobb íróink, költőink alakítottak ki.Ez nemzeti nyelvünk legigényesebb, csiszolt, országszerte legegységesebb változata.

b/ Köznyelv: a magyarul beszélők közös nyelve, a mai magyar nyelv legszélesebb rétege.Az alacsonyabb rendű köznyelvet, a bizalmas társalgási stílust szlengnek nevezzük. Napjainkban szinte minden korosztály nyelvhasználatában megfigyelhető.

1. **TERÜLETI, FÖLDRAJZI TAGOLÓDÁS** szerint nyelvjárásokat, dialektusokat különböztetünk meg. A nyelvjárásoknak csak a nyelvterület egy-egy részére jellemző sajátosságaik vannak.

A magyar nyelvjárások a köznyelvtől különböznek:

* hangzókészletükben
* szókincsükben
* kis mértékben nyelvtani rendszerükben

A mai magyar nyelv nagyobb nyelvjárási egységei:nyugati, dunántúli,dél-alföldi,tiszai,északi (palóc),észak-keleti,mezőségi,székely és csángó nyelvjárásterület.

1. **A TÁRSADALMI RÉTEGZETTSÉG** (életmód, foglalkozás stb.) szerint csoportnyelvekről (szociolektusokról) beszélhetünk.

* szaknyelvek (főleg foglalkozások szerinti, írott és beszélt változatok)
* hobbinyelvek (sportágak nyelve, játékok nyelve stb.)
* életkori nyelvváltozatok (gyermeknyelv, diáknyelv, ifjúsági nyelv,katonai nyelv stb.)
* argó (tolvajnyelv)

A csoportnyelvek szó- és kifejezőkészletükben térnek el az irodalmi és a köznyelvtől.