**A nyelvújítás**

A felvilágosodás legnagyobb nyelvi eseménye a nyelvújítás megindulása. **Bessenyei György** fellépésével mozgalommá erősödött az irodalmi műveltség terjesztése, s ezzel együtt a magyar nyelv ügye is.

A nyelvújítás vezéralakja **Kazinczy Ferenc**. Börtönből szabadulva fogott hozzá nagy művéhez. Az egész ország szellemi erőit mozgósította a magyar irodalom és nyelv megújítására. Ezen időszakban a politikai cselekvés csaknem lehetetlenné vált, így Kazinczy mozgalmával a nemzet megmaradásának ügyét is szolgálta.

A mozgalom a magyar nyelvet az új műveltség alkalmas közvetítő eszközévé fejlesztette.

**Módszereik:**

Elavult szavakat újítottak fel pl.: aggastyán, áradat, dísz, év, fegyelem…

Régi neveket is újra használatba emeltek: Árpád, Ákos, Béla, Gyula, Zoltán

Tájnyelvi szavakat vittek be az általános használatba: barangol, betyár, bozontos, bucka, róna, rimánkodik stb

Az új szavak zömét szóképzés, összetétel és elvonás útján alkották.

Képzéssel pl.: andalog,tanulmányoz,élmény, festmény

Régi képzőket „újraélesztettek”: -ály,-ély=engedély, rejtély, -ány,-ény=nyitány, regény –ár= hordár

Szóvégekről képzőt vagy képzőnek vélt elemet leválasztva elvonással alkottak új szavakat: ármány(os),árny(ék)

Az összetétel is kedvelt volt: folyóirat, gyorsírás,helyesírás, rendőr

Csonkítottak, aztán „összerántottak” szavakat: csokor+bokréta=csokréta, rovátkolt barom=rovar