**9. tétel**

**A leggyakrabban használt egynyelvű szótáraink**

**(Feladat: Fűzzön magyarázatot a különféle egynyelvű szótárakból vett rész!Legfőbb információtartalmuk, jelölésmódjuk.)**

Magyar nyelvi tanulmányaink során az alábbi szótárak segítséget nyújthatnak feladataink megoldásában, ezekből választ kaphatunk nyelvészettel kapcsolatos kérdéseinkre.

**A magyar nyelv értelmező szótára**

7 kötetes,az MTA Nyelvtudományi Intézete szerkesztette. Közel 58 ezer címszóban több, mint 200 ezer szótári adatot tartalmaz. A szavak jelentésének értelmezésén kívül megadja azok stílusminősítését is, ezzel felhasználásuk lehetőségére utal.

**Magyar értelmező kéziszótár**

2 kötetes, 70 ezer címszót tartalmaz, 1972-ben jelent meg. Szerepe a fentiéhez hasonló.

**Magyar szinonimaszótár**

Szerkesztői: O. Nagy Gábor és Ruzsiczky Éva.1978-ban jelent meg.30 ezer rokon értelmű lexikai egységet tartalmaz. Fogalmazási és stilisztikai tanulmányaink során kereshetünk ki belőle olyan számunkra szükséges szavakat, amelyek jelentése közel áll egymáshoz.

**Nyelvművelő kézikönyv**

2 kötetes. Nyelvhelyességi, nyelvhasználati kérdésekben segít eligazodni.

**Tájszótárak**

Nyelvjárási szavaink jelentéséről, felhasználási lehetőségeiről adnak felvilágosítást.

**A magyar nyelv történeti-etimológiai szótára**

Főszerkesztő:Benkő Loránd,1967.Szavaink eredetéről szerezhetünk nyelvtörténeti és művelődéstörténeti ismereteket.